Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 643

b) Tudjon problémahelyzetben a problémahelyzet megoldásához segítő alkalmas modellt alkotni. 2006/20/II. szám AZ EMBER ÉS TÁRSADALOM MŰVELTSÉGI TERÜLET TANTERVEI 1–4. ÉVFOLYAM 2006/20/II. szám Az Ember és társadalom műveltségi terület részletes tantervei mintegy másfél évtizedes tanterv- és taneszköz-fejlesztési praxis, kutatási és kísérleti eredmény, gyakorlati kipróbálási tapasztalat felhasználásával nyerték el végleges formájukat. Az eredeti tanterveket az Értékközvetítő és Képességfejlesztő Program Országos Központja dolgozta ki Zsolnai József koncepciója alapján. Ezen ÉKP-tanterv tantárgyi tanterveit – intézményünkben helyi alternatív tantervként alkalmazva – újabb többszöri kipróbálás alapján alakították olyanná a Zalabéri Általános Iskola pedagógusai, hogy más, igényes, szokatlan tevékenységeket is bátran alkalmazó pedagóguscsoportok nyugodtan alkalmazhatják őket helyi tanterveikben. A Képességfejlesztő és értékőrző kerettanterv (KÉK) részletes tantervei a NAT 2003-hoz igazítottak. Az általános iskola 1–4. évfolyamára az Ember és társadalom műveltségi területen belül a következő tanterveket közöljük: Társadalomismeret 3–4. ~Önismeret 1–4. ~Népismeret, néprajz 2–4. ☺Honismeret 4. Â Az egyes tantervek jellemzőit, az alkalmazásukhoz szükséges feltételeket a tantárgyi tantervek ismertetői tartalmazzák. ÂA tanulásához-tanításához javasolt időkeretet az összefoglaló óraterv javaslat és a tanterv tartalmazza. ÂE részletes tantervek nem önmagukban álló dokumentumok. Minden egyes tantárgyi tantervhez pedagógiai segédletek és az adott tantárgy tanulását segítő – zömmel saját fejlesztésű – taneszközök tartoznak. A tantárgyi tanterveken túl minden egyes tantárgyhoz négyféle pedagógiai segédlet készült és készül. Ezek az alábbiak:  tanítási program ( vagy tantárgyi útmutató),  feladatgyűjtemény,  időterv,  mérőlap és értékelési útmutató. ÂA Képességfejlesztő és Értékőrző Kerettanterv bármilyen tantárgyi tantervének, segédleteinek és taneszközeinek használatára továbbképzések keretében készülhetnek fel az ilyen típusú szolgáltatást igénylő pedagógusok. 2006/20/II. szám  ÖNISMERET 1–4. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–10. évfolyam számára kimunkált alternatív tanterve képezte. Az itt közölt, 1–4. évfolyamra szóló Önismeret tanterv szerves folytatása az 5–8. évfolyam számára kidolgozott tanterv. Javasolt óraszám Anyanyelv és irodalom keretén belül tanítandó Évfolyam 1. 2. 3. 4. Óraszám (évente) 18,5  18,5  18,5  18,5  A KÉK és a NAT 2003 viszonyának jellemzői A KÉK Önismeret tantárgyi kerettanterv a NAT Ember és társadalom (társadalmi, állampolgári ismeretek, emberismeret), Ember a természetben (természetismeret, biológia-egészségtan) és Életvitel és gyakorlati ismeretek: technika (egészségtan), háztartástan (a család egészsége, élet a családban, családi szabadidő), pályaorientáció műveltségi területekre terjed ki. A KÉK Embertan tantervével együtt teljes egészében lefedi az Emberismeret műveltségi részterületét, valamint minden műveltségi területből lefedi az emberrel mint biológiai, társadalmi lénnyel kapcsolatos ismereteket, s mindezeknek az önmagunkra vonatkoztatását. A kerettanterv az 1–4. évfolyamon a NAT-hoz viszonyítva plusz követelményeket tartalmaz a tanulók önazonosság-tudatának erősítéséhez (személyi adatok, külső és belső tulajdonságok), egy teljes félévet szán a saját élettörténet megismerésére. A kiemelt fejlesztési feladatok követelményei közül a Testi és lelki egészség valamennyi elemét tartalmazza. Ezen kívül segíti az Információs és kommunikációs kultúra, a Tanulás és a Felkészülés a felnőtt lét szerepeire követelményeinek teljesítését. Az Önismeret kerettanterv jellemzői A kerettanterv integrál minden emberről szóló ismeretet, és a tanuló aktuális fejlettségi szintjén értelmezi azokat. Segít abban, hogy a tanuló a megszerzett ismereteket önmagára is tudja vonatkoztatni, így a tanulás folyamatosan saját élményekkel gazdagodjon. A kerettanterv személyközpontú, mentálhigiénés orientációjú. Minden tanulócsoport számára ajánlott. Az átlagos fejlettségű, érdeklődésű tanulóknak szánt önismereti napló és munkafüzetek segítik a fejletlenebb önazonosság-tudattal rendelkező (pl. intézetben felnövő, elhanyagolt, érzelmileg sérült) gyerekekkel való lassúbb, de elmélyültebb foglalkozást. Az Önismeret tanulása természetes kíváncsiságot igényel, előzetes tudást nem vár el a tanulóktól. Miközben kiemelten kívánja fejleszteni az önismereti, és az önérvényesítési képességeket, bizonyítottan jelentős hatást gyakorol a tanulók szociális képességeinek (személypercepció, szociabilitás, empátia stb.) fejlődésére. Fokozza a tanulók reflektivitását, tudatosabbá és hatékonyabbá teszi emberi kapcsolataikat, életvezetésüket. A kerettanterv alkalmazásához szükséges feltételek Az Önismeretet bármilyen szakos tanár vagy tanító taníthatja, de különösen kedvező, ha esetleg pszichopedagógusi, gyógypedagógusi, szociológusi, pszichológusi, embertani felkészültséggel rendelkezik. Akiknek önismereti igénye, érzékenysége, empátiája az átlagosnál magasabb színvonalú, és a tanulókkal való kapcsolata jó, az Önismeret tanulásának segítésében biztos eredményeket érhet el. Az alsó tagozatban más tantárgyak órakeretében is felhasználásra kerülhetnek önismereti témák (mert ezek igen sok integrációs, koncentrációs lehetőséget hordoznak). Térszervezést annyiban igényel a tanterv, hogy a beszélgetések során célszerű, ha szőnyegen, vagy körbe rakott székeken ülnek a gyerekek. A tanulócsoport bontása is lehetséges: prepubertás korban nemenként, de kizárólag akkor, ha a tanulók ezt kérik, igénylik. 2006/20/II. szám Az Önismeret tanulásának céljai az 1–4. évfolyamon Az Önismeret betekintést ad az ember pszichés sajátosságaiba, az embernek önmagával, társaival, a társadalommal, a természettel és a szellemi szférával való bonyolult viszonyába. Az önismeret keretében a tanulók megismerkednek élettörténetükkel, saját maguk és családjuk történetével, külső és belső tulajdonságaikkal, aktuális személyiségükkel, szűkebb és tágabb kapcsolatrendszerük jellemzőivel. Az önismeret – szemben a világegyetemmel, a távoli tájakkal és korokkal, az idegen nyelvekkel és kultúrákkal, az általános törvényszerűségekkel való ismerkedést lehetővé tevő, a külvilág felé orientáló tantárgyakkal – a befelé, az ember felé forduló tudás megszerzését segíti, a tanulók sajátos egyediségének, közvetlen környezetüknek és a kettő közötti interakciónak az eljátszásával, megtapasztalásával, megbeszélésével, elemzésével, a róluk való ismeretszerzéssel. Az önismeret tanulásának célja a tanulók önismeretének, társismeretének, szociális helyzetfelismerő képességének erősítése, hatékony életvezetési, szociális problémamegoldási stratégiák, megküzdési módok kiépítése és ezáltal az alkalmazkodó és önérvényesítő képességeik fejlesztése. Az Önismeret tanulásának célja az iskolai tanulás alsó szakaszában (az 1–4. évfolyamon) a tanulók figyelmének, érdeklődésének felkeltése önmaguk (és mások) iránt, annak bizonyítása, hogy nemcsak a külvilág, hanem a saját magunk (és mások) személyisége is lehet a tanulás tárgya. A folyamatos önismereti munka a tanulók többségénél segíti a pozitív énkép, a differenciált, reális önértékelés kialakulását, ami lehetővé teszi, hogy az ember békében éljen magával és környezetével. Ennek elérése érdekében a konkrét célok az alábbiak: Â Hibátlanul ismerjék meg a tanulók személyi adataikat, közvetlen családtagjaik személyi adatait, továbbá a személyi adatok legfontosabb gyakorlati alkalmazásait. Â Tudjanak azonosságot vonni és különbözőséget tenni az emberek között, szerezzenek tapasztalatot a másik ember direkt és indirekt jelzéseiről. Â Váljanak képessé az empátia, a szimpátia és az ellenszenv megfigyelésére, értékelésére. Â Ismerjék meg az életkoruknak és nemüknek megfelelő tipikus testi-lelki tulajdonságaikat, tevékenységeiket, képességeiket, motivációikat stb., a nemükből és a személyiségükből adódó különbségeiket, szerepszerű viselkedéseiket, tevékenységeiket. Â Ismerjék meg a család és néhány másodlagos (formális és informális) közösség alapvető funkcióit, jellemzőit. Â Szerezzenek információt az ember fejlődéséről, a fejlődési szakaszok jellemzőiről. Â Ismerkedjenek meg saját élettörténetükkel és – amennyiben családban élnek – családjuk történetével. Â Szerezzenek tapasztalatot mások róluk alkotott véleményéről. Â Szerezzenek ismeretet és tapasztalatot a személyiség fejlődését befolyásoló tényezőkről, az átlagostól eltérő személyiségfejlődésről. Â Alakuljon ki bennük empátia és tolerancia a másság iránt. A szükséges tankönyvek, segédkönyvek és digitális taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Taneszköz Évfolyam Cím 1–2. Vágó Irén: Élettörténetem 3–5. Vágó Irén: Találkozás magammal. 3–5. Tanítási segédlet Évfolyam Cím 1–4. Vágó Irén: Önismeret. Tantárgyi útmutató. 1–4. 2006/20/II. szám A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek Y Bábozás Y Szerepjáték Y Megfigyelés Y Tárgyi, emlék-, adat- és dokumentumgyűjtés Y Tulajdonságok összehasonlítása Y Megfigyelt jelenségek megnevezése Y Statisztika tanulmányozása Y Kiscsoportos beszélgetés Y Jelentés tisztázás Y Saját képességek számbavétele Y Szituációs játékok Y Filmrészletek és szituációs játékok elemzése Y Szöveg elolvasása és feldolgozása Y Élmények felidézése Y Napló vezetése Y A tanult tények, tulajdonságok, fogalmak és összefüggések bemutatása bábozással, vizuális megjelenítéssel, pantomimmal, szerepjátékkal Y Önismereti napló “publikus” részeibe történő betekintés Y Feladatlap Y Beszélgetés Y Megfigyelés in vivo szituációban Y Névjegykártya készítés  Szöveges szóbeli formatív értékelés  Szöveges írásbeli formatív értékelés  Félévi és év végi szummatív értékelés  Önértékelés: minősítő kategóriákkal; tanulói követelményekhez való viszonyítással Az értékelés dimenziói Y A tényekre ráismerés (azonosításuk) Y Összekapcsolásuk más tényekkel Y A tények elhelyezése valamiféle fogalmi rendszerben Y A fogalmak összekapcsolása más fogalmakkal Y Az összefüggések alkalmazása  Lásd még: Megjegyzések az értékeléshez Megjegyzések az értékeléshez A tanulói teljesítmények értékelésére az ötfokú érdemjegy-skála szolgál. Az erősen eltérő tartalmú teljesítmények osztályozását segítendő, mintaként az elégséges és jeles minőséget (mint szélső értékeket) definiáló kijelentés-párokat (kifejezés-párokat) közlünk az alábbiakban; ezekhez viszonyítva állapíthatók meg a közbülső (közepes és jó) osztályzatok. Kijelentés-párok: egy-két szavas (mondatos) kijelentés  folyamatos beszéd puszta ténymegállapítás, megnevezés, felsorolás  fogalmi tisztázás, rendszerbe helyezés a pontatlan leírás  a “sűrű leírás" nagyobb segítséggel oldja meg a faladatot  önállóan képes megoldani a feladatot az élményre csak töredékesen utaló kijelentés  az élményt teljességében és mélységében megjelenítő közlés minimális eredetiség  nagyméretű eredetiség, kreativitás egyféle (rutin) alkalmazás  új(abb) megoldást kereső (találó) alkalmazás 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes